**Mi-aș descompune clipa**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-aș descompune clipa

Mi-aș descompune clipa astă noapte

Și-n cerul rătăcirii m-aș lăsa

Ca să împart cu tine vise coapte

Că poate-așa de noi îți va păsa.

Aș arbora singurătăți la stele

Cu ochii negricioaselor tăceri

Și-aș scutura privirile din ele

Cu valurile albe de dureri.

Atunci cu dorul prins între dorințe

Aș împărți alt univers furat

Cu alte, alte,alte mici cerințe

În clipa mea te-aș face vers uitat.

O, iată! Munți de litere aș scrie

Pierdută-ntr-un necunoscut anost

Cu luna albă prinsă-n pari la vie

Ce nu va fi recunoscut c-a fost.

Și cu tăceri de clipe-albastre stinse

În luna marilor tăceri aș vrea

Că noi odată între astre-aprinse;

Eram iubiți și ne numeam o stea.